als_Latn dik_Latn sna_Latn
Nënshkrimi i Memorandumit për bashkëpunim me komunat e kyçura, u nënshkrua nga kryetarët e komunave dhe përfaqësuesit e tyre, në Sallën e këshillit të komunës së Gostivarit.
I pranishëm në këtë aktivitet ishte edhe ambasadori britanik Kristofer Ivon dhe drejtori ekzekutiv i ADI-it, Albert Musliu.
Në emër të komunave të Pollogut, foli kryetari i komunës së Gostivarit, Nevzat Bejta, i cili tha se ky projekt është i dobishëm për qytetaret dhe komunat pjesëmarrëse.
-Një qytet që ka përbërje të përzier nacionale dhe fetare, ka pamje më të mirë. Jo rastësisht pjesa e Maqedonisë Perëndimore duket më e mirë e vendit tonë. Ky rajon është më i mirë sepse së bashku jetojnë pjesëtarë të komuniteteve të ndryshme. Duke respektuar njëri tjetrin pa marr parasysh se kujt komuniteti i takojmë, ne do të kemi ardhmëri më të mirë dhe sa më shumë ta respektojmë njeri tjetrin aq më shumë do të shkoje vendi përpara, drejtë rrugës së ardhmërisë së mirë, deklaroi Bejta.
als_Latn als_Latn als_Latn als_Latn